stanford-oval/wikipedia huggingface dataset:
סבסטיאן פיאנה
ביוגרפיה > המשך הקריירה המוזיקלית

כעבור ארבע שנים הכיר את הפזמונאי אומרו מאנסי (Homero Manzi) והתחילו לעבוד כצמד מלחין-פזמונאי למשך השנים הבאות.
בערך בשנת 1930 ביקשה רוסיטה קירוגה ממאנזי לכתוב לה מילונגה ומאנזי פנה לפיאנה בנוגע למוזיקה. פיאנה הלחין אז בתוך שעה את "המילונגה של 900". בסופו של דבר מאנזי כתב לה את המילים רק אחרי שלוש שנים נוספות.
ב-1930 יחד עם חוסה גונסלס קסטיז'ו, אומרו מאנסי, פדרו מאפיה וקאטולו קאסטיז'ו הוביל פיאנה מגמה מוזיקלית האחראית לגישה בררנית ומתוחכמת יותר למוזיקת המילונגה. על מילותיו של מאנסי הלחין פיאנה מילונגות נוספות כמו "Ropa blanca" ("בגדים לבנים")
התווספו "Milonga de los fortines", Milonga de Juan Manuel","Milonga de Puente Alsina
Milonga sentimental וכו'. על מילותיו של לאון בנארוס כתב את La Milonga de Arolas ואת El Parque de Artilleria .
ביצירותיו שאף פיאנה להחזיר למוזיקה את התפקיד הראשי לעומת המילים. הוא הלחין עוד ריקודי טנגו נחשבים כמו Silbando (שורק) אותו יצר בשיתוף פעולה עם קאטולו קאסטיז'ו על מילים מאת חוסה גונסלס קאסטיז'ו (1925) וזכה לביצועו של קרלוס גרדל, Tinta roja (דיו אדום) על מילים מאת קאטולו קאסטיז'ו (1941), El pescante, De barro (הדווית) על מילים של אומרו מאנסי (1934), "No aflojés" ("אל תרפה") ביחד עם פדרו מאפיה על טקסט מאת מריו בטיסטז'ה (1934), "El parque de artillería" (פארק התותחים), "Son cosas del ayer" (דברים של אתמול) וכו'.
פיאנה לימד באקדמיה למוזיקה ע"ש מנואל דה פאייה. הוא המשיך להלחין וללמד עד יום מותו.
פיאנה נפטר בגיל 90 בשנת 1994 בעירו בואנוס איירס.
פרסים ואותות הוקרה

1985 - דיפלומת הצטיינות של פרסי קונקס בתור "אחד מחמשת מלחיני הטנגו הגדולים בהיסטוריה של ארגנטינה"
יצירות

סבסטיאן פיאנה הלחין כ-500 יצירות, מהן 4 הוקלטו על ידי קרלוס גרדל.
הערות שוליים

1 2  H.Ferrer
| --- | --- |
בקרת זהויות :  NLI: 987007422825305171  BIBSYS: 6038211  BNE: XX1112575  BnF: cb140200155 (data)  CiNii: DA18884619  GND: 105708798X  ISNI: 0000 0000 7326 2264  LCCN: no98106266  MusicBrainz: 4d66294e-a1de-4241-97ae-1604b3d83b86  NKC: mzk2015881893  NTA: 120992086  VIAF: 86802472   WorldCat (עם VIAF): 86802472
סונן אבן מאג'ה

|  מידע כללי |
| --- | --- |
 מאת:  בן מאג'ה 
 שפת המקור:  ערבית 
 
סונן אבן מאג'ה (בערבית: سُنن ابن ماجه) הוא אחד מששת ספרי החדית' העיקריים באסלאם הסוני, הנקראים אל-כותוב א-סיתה. הספר חובר על ידי האימאם אבן מאג'ה.
תיאור

הספר מכיל 4,341 מסורות, אשר מחולקות לעשרות פרקים. כ-20 מהמסורות בו התבררו כמזויפות.
פרשנויות

לאורך ההיסטוריה, מספר רב של אנשי דת מוסלמים כתבו פרשנויות, ביאורים והסברים לספר. בין ספרי הפרשנות הללו ניתן למצוא את:
"שרח סונן אבן מאג'ה" שנכתב על ידי אבו חסן עלי בן עבד אללה אבן נעמה אל-אנסארי אל-אנדלוסי.
"שרח סונן אבן מאג'ה" שנכתב על ידי עבד אל-לטיף אל-בגדאדי.
"מסאבח אל-זג'אג'ה על סונן אבן מאג'ה" שנכתב על ידי ג'לאל אל-דין עבד אלרחמן בן אבו בכר בן מוחמד אל-סיוטי.
הערות שוליים

↑  sunan ibn majah, florida-mortgage-lenders.com
↑  Sunan Ibne Majah: Hadith Book with Urdu - אפליקציות ב-Google Play, באתר play.google.com
| --- | --- |
בקרת זהויות :  NLI: 987007398818005171  BnF: cb32633924h (data)  GND: 1077747691  LCCN: n83056163  TDVİA: ibn-mace  VIAF: 183477726   WorldCat (עם VIAF): 183477726 
ערך זה הוא קצרמרבנושא אסלאם. אתם מוזמנים לתרום לוויקיפדיה ו.
ניתוח גורמים

ניתוח גורמים (באנגלית: Factor analysis) היא שיטה סטטיסטית המשמשת כטכניקה לצמצום מספר המשתנים שנבחנו במחקר על ידי חיפוש מגמות משותפות בקרבם. המגמות המשותפות ייוצגו על ידי משתנים חדשים הנקראים גורמים, שהם למעשה משתנים חבויים. הגורמים הם משתנים ליניאריים המבוססים על מתאם (קורלציה) בין משתני המחקר המשוקללים המיוחסים לאותו גורם.
מטרת השיטה היא להקטין את כמות המשתנים במחקר (ללא איבוד מידע מהותי) ועל ידי כך לפשט מודלים מורכבים. בשיטה זו ניתן להשתמש גם במקרים בהם הקשרים בין המשתנים הנצפים למטרות המחקר ולערכים אותם מחפשים אינם ידועים או אינם ניתנים להישאל ישירות. השיטה משמשת גם לאישוש או הפרכת השערות טרם סיום המחקר.
לדוגמה: לעיתים מחפשים משתנים אשר אינם ניתנים למדידה ישירה, הן בשל היעדר משתנים ברי מדידה או בשל חוסר יכולת לקבל תשובות אמתיות. דוגמה לכך יכולה להיות מדידת גורם הצורך בהישגיות, אשר אותו ניתן לראות כשילוב של התמדה, חריצות ופרפקציוניזם.
בראייה זו, יוגדר מראש גורם (משתנה חבוי) בשם צורך בהישגיות, המייצג צירוף של שלושת המשתנים בני המדידה. נשער כי שקלול שלושת המשתנים יהיה, לדוגמה: התמדה - 25%, חריצות – 30%, ופרפקציוניזם –45% .
קביעת השקלול היחסי של כל משתנה בגורם נקרא טעינות (Loadings).
תהליך השימוש בשיטה

זיהוי הגורמים מתוך המשתנים שנאספו – איתור המבנה האופייני בתוך מערך גדול של משתנים (עבור ניתוח גורמים מגשש – ראה במושגים עיקריים).
פתוח הנחות/השערות לגבי מספר הגורמים והמשתנים המרכיבים כל אחד מהם (עבור ניתוח גורמים מאשש – ראה במושגים עיקריים).
בחינת החשיבות היחסית של המשתנים המקוריים בגורם הרלוונטי ושקלולם בהתאם.
מושגים עיקריים

משתנים חבויים (Latent Variables): משתנים אשר לא נמדדו ישירות במחקר, כלומר אינם נצפים ישירות במדידות אך ניתנים להבנה, זיהוי ואפיון על בסיס הנתונים הישירים שנאספו. לעיתים מתגלים רק לאחר בצוע קורלציות ולעיתים ידועים מראש אך לא נמדדים באופן ישיר. בפועל הגורמים הם משתנים חבויים.
ערך עצמי (Eigenvalue): מודד איזה חלק של האינפורמציה הכוללת מרוכז בגורם נתון (שהוא הוקטור העצמי השייך לערך זה). ככל שערכו נמוך יותר, כך הגורם תורם פחות להבנת השונות בין המשתנים. ערך עצמי גדול מראה שהגורם מרכז מידע רב, בעוד שערך קטן מופיע בגורמים השוליים שתרומתם להסבר השונות נמוכה. הערך העצמי הממוצע, של כל הגורמים יחד, הוא 1.
ניתוח גורמים מגשש (EFA – Exploratory Factor Analysis): מאתר מבנה לגילוי הקשרים הסמויים בין משתנים שנמדדו, בתוך מערך משתנים גדול. למעשה זהו תהליך של ניסוי וטעייה, כאשר כל גורם מייצג מספר משתנים. היחס המקובל הוא 3–5 משתנים לגורם וכל משתנה יופיע בגורם אחד בלבד.
ניתוח גורמים מאשש (CFA - Confirmatory Factor Analysis): בוחן ומאשר השערות בתאוריה המקדימה לגבי התאמת הגורמים והטעינות שנחזו.
התאמת המודל (GOF - goodness of fit): מתאר את מידת התאמת המודל הנבחן למערכת המדידות (נתונים). על ידי ציון חוסר ההתאמה בין התצפיות לערכי המודל שנבחן.
טעינות (לעיתים ניתן לראות בספרות כ"טעינויות") (Loadings): מקדמי שקלול המשתנים בהשפעה על הגורמים, כלומר הקורלציה של כל אחד מהמשתנים עם גורם אחד בלבד.
יתרונות השיטה

בעידן ה-Big Data של איסוף כמויות אדירות של נתונים, העיבוד מורכב והצגת המסקנות בעייתית בשל כמות הנתונים ואופן הצגתם באופן ברור ופשוט תוך מיצוי העיקר. ניתוח גורמים מהווה שיטה לניתוח איכותי של בסיס נתונים גדול.
מאפשרת את צמצום כמות המשתנים ונטרול אלו שאינם בעלי ערך לנושאי המחקר העיקריים, באמצעות בדיקת התאמה (GOF) וקביעת טעינות (Loadings) מתאימות.
מאפשרת הצגת מידע נסתר אשר לא יכול להישאל ישירות.
מאפשרת הקטנת בעיות בשאלונים בשל זיהוי קורלציה בין משתנים ואיחודם לגורמים. מתאים בעיקר בבחינת מדדים כגון אמינות (שגיאות מקריות), הטיה (שגיאות שיטתיות) וקבילות תוכן (האם אנו מודדים בפועל מה שאנחנו חושבים שאנו מודדים).
חסרונות השיטה

מחייבת אינטראקציה עמוקה של החוקרים עם נושאי המחקר ובכלל זאת העלאת השערות תוך כדי ניתוח ראשוני של התוצאות.
ישנן כמה שיטות להחלטה לגבי כמות הגורמים אותם יש להביא בחשבון ואין הסכמה בין השיטות השונות.
מקובל לחפש את הגורמים המהותיים ביותר אך לעיתים, מידע רלוונטי רב קיים גם בגורמים שאינם הראשיים שלא תמיד מובאים בחשבון.
ראו גם

ניתוח גורמים ראשיים
לקריאה נוספת

Beavers, A. S., Lounsbury, J. W., Richards, J. K., Huck, S. W., Skolits, G. J., & Esquivel, S. L. (2013). Practical Considerations for Using Exploratory Factor Analysis in Educational Research. Practical Assessment, Research & Evaluation, 18, 1-13.
Tarling, R. (2002). Latent variables and factor analysis. In Statistical modelling for social researchers, principles and practice. (pp. 126-140) New York, NY: Routledge Press.
Hoyle, H. R.. (2004). Confirmatory factor analysis. Retrieved from SAGE Encyclopedia of social research methods. [ http://dx.doi.org/10.4135/9781412950589 ]
Cudeck, R. (2000). Explanatory factor analysis. In H. E. A. Tinsley, S. D. Brown, W. M. Bukowski, & B. Laursen (Eds.), Handbook of applied multivariate statistics and mathematical modelling (pp. 267-266). San Diego, CA. USA: Academic Press.
http://www1.biu.ac.il/itc/File/ejournal/pdf/darom0600-2000.pdf
http://rmhelper.wordpress.com/category/ניתוח-גורמים/
Muthen, L.K., Muthen, B. O. (2012), Mplus user's guide (statistical analysis with latent variables). https://www.statmodel.com/download/usersguide/Chapter4.pdf
Glynn, S. M., Taasoobshirazi, G., & Brickman, P. (2009). Science motivation questionnaire: Construct validation with nonscience majors. Journal of Research in Science Teaching, 46(2), 127-146.
נלי ומר ארנו

| --- | --- |

כרזת הסרט
 בימוי:  קלוד סוטה
 הופק בידי:  אנטואן גנג', אלן סרדה
 תסריט:  ז'אק פשי, קלוד סוטה, איב אולמן
 עריכה:  ז'קלין תיידו 
 שחקנים ראשיים:  עמנואל ביאר Michel Albertini מייקל לונסדייל Karine Foviau מישל לארוק Philippe Lelièvre Olivier Pajot Thierry Heckendorn אבל ז'אפרי Judith Vittet Janine Souchon ז'אן-הוג אנגלאד מישל סרו ז'אן פייר לוריט Charles Berling Coraly Zahonero Claire Nadeau פרנסואז בריון Sylvie Jobert 
 מוזיקה:  פיליפ סרדה
 צילום:  ז'אן-פרנסואה רובין 
 מדינה:  צרפת, איטליה 
 חברה מפיצה:  נטפליקס 
 שיטת הפצה:  וידאו על פי דרישה 
 הקרנת בכורה:  1995
 משך הקרנה:  106 דקות
 שפת הסרט:  צרפתית
 סוגה:  סרט דרמה 
 הכנסות באתר מוג'ו:   nellyandmoinsieurarnaud
 פרסים:  פרס לואי דלוק  פרס סזאר לבמאי הטוב ביותר  פרס סזאר לשחקן הטוב ביותר 
 דף הסרט ב־IMDb
 
נלי ומר ארנו  (בצרפתית: Nelly et Monsieur Arnaud) הוא סרט צרפתי משנת 1995 אותו ביים קלוד סוטה ובו מככבים מישל סרו, עמנואל ביאר וז'אן יו אנגלד. הסרט זכה בפרס סזאר לבמאי הטוב ביותר ובפרס השחקן הטוב ביותר זכה מישל סרו.
תקציר העלילה

נלי (ביאר) נשואה לג'רום (ברלין), גבר שהפסיק לעבוד ולחפש עבודה. נלי עובדת חלקית בבית דפוס, אולם היא מפגרת בתשלום עבור שישה חודשים שכירות של הדירה בה היא דרה עם בעלה.
היא נפגשת עם ז'קלין בבית קפה, שם היא פוגשת את פייר, איש עסקים עשיר שיצא לגמלאות. לאחר שהוא נוכח לדעת שנלי שקוע בחובות, מחליט ארנו בספונטניות לתת לה 30,000 פרנקים כמתנה. נלי נענית להצעה באי-רצון, מסלקת את חוב השכירות שזמן פירעונו חלף ומעתיקה את מקום מגוריה לדירה אחרת.
נלי נאותה להקליד את זכרונותיו של ארנו, ברם ארנו מתעקש שלא יהיה זה תשלום עבור הכסף שהוא כבר נתן לה, אלא שהוא ישלם לה עבור העבודה. כך למדה נלי עוד אודות חייו של ארנו: הוא היה שופט במושבה צרפתית ולאחר מכן איש עסקים. נלי מנהלת רומן עם העורך של ארנו. ארנו מעט מקנא.
סונן א-נסאאי

|  מידע כללי |
| --- | --- |
 מאת:  אימאם אל-נסאאי
 שפת המקור:  ערבית
 תורגם לשפות:  אנגלית
 נושא:  חדית' 
 
סונן א-נסאאי (בערבית: سنن النسائي) הוא אוסף של חדית' שנאסף ואוגד על ידי האימאם אל-נסאאי. הספר הוא אחד מששת ספרי החדית' החשובים ביותר בקרב המוסלמים הסונים, הנקראים אל-כותוב א-סיתה.
תוכן הספר

הספר מכיל כ-5,270 מסורות, המחולקות ל-52 פרקים. הפרקים מחולקים לפי נושאים, והם עוסקים בנושאים מגוונים הקשורים להלכה האסלאמית, כגון טומאה וטהרה, צלאה, זכאה, חג', ועוד.
ראו גם

צחיח אל-בוח'ארי
צחיח מוסלם
סונן אבן מאג'ה
סונן אבו דאוד
ג'אמע אל-תרמיד'י
הערות שוליים

↑  thequranexplorer
↑  Al-Sunan al-Sughra | Project Gutenberg Self-Publishing - eBooks | Read eBooks online, www.self.gutenberg.org
↑  Sunan an-Nasa'i - Sunnah.com - Sayings and Teachings of Prophet Muhammad (صلى الله عليه و سلم), sunnah.com
| --- | --- |
בקרת זהויות :  BnF: cb45575432d (data)  GND: 1077752008  SUDOC: 207127352  TDVİA: nesai  VIAF: 182353020   WorldCat (עם VIAF): 182353020
נחל המערה

| --- | --- |
אין תמונה חופשית
 מידע כללי
 שפך:  נחל זנוח 
 מדינות באגן הניקוז:  ישראל 
  (למפת הרי ירושלים מוגדלת) נחל המערה(למפת הרי ירושלים רגילה) נחל המערה(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום נחל המערה(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום נחל המערה
 
נחל המערה הוא נחל במערב הרי יהודה בשמורת הטבע של נחל דולב, והוא אחד מיובליו של נחל זנוח. הוא נמצא בתחום פארק ה-200 שהוקם לכבוד יום העצמאות ה-200 של ארצות הברית. בתחום הפארק מערת שורק והר יעלה.
תוואי הנחל וצמחייה

הנחל מתחתר בסלעי גיר קשה ודולומיט. תחילתו של הנחל בצפון היישוב בר גיורא ומסביבו בוסתן עצי פרי. בחלקו הצפוני של הנחל מעיין קטן הנובע בנקודה זו. מכאן ממשיך ערוצו של הנחל לכיוון מערב. בסביבות הנחל נמצאים שרידיו של הכפר בית עיטאב ומסביבו עצי אורן ומטעים. בשני צדדיו של הנחל צמחיית חורש ים-תיכוני. בינות הגדה הצפונית גדלים צומחים אלון מצוי וחרוב מצוי ובין הסלעים בקרבתם נובע עין סיפלה בתוך מערה ומעליו חורבות הכפר הנטוש א-סופלה שנכבש בשנת 1948 במבצע ההר. מכאן מתחתר הנחל מערבה בתוך חורש ים-תיכוני והמצוקו הצפוני מערת התאומים. מכאן ממשיך אפיקו של הנחל מערבה וממשיך עד שנשפך אל נחל זנוח בתוך עמק תלם בשפלה.
הערות שוליים

↑  מדריך ישראל החדש: הרי ירושלים, כתר, ירושלים, 2001, עמ' 180-179
| --- | --- |
בקרת זהויות :  NLI: 987012656076905171
נלסון פיקה

נלסון פיקה סוטו מאיור (באנגלית: Nelson Piquet Souto Maior, נולד ב-17 באוגוסט 1952) הוא נהג מרוצים ברזילאי שזכה 3 פעמים באליפות הפורמולה 1. לאחר פרישתו דורג כאחד מנהגי הפורמולה 1 הטובים בכל הזמנים. בשנת 1992 עבר להתחרות באליפות האינדי 500, בה השתתף במשך שנתיים.
בנו, נלסון פיקה ז'וניור, התחרה גם הוא בפורמולה 1.
קריירה מוקדמת

פיקה נולד בריו דה ז'ניירו, אז עיר הבירה של ברזיל. אביו, שהיה רופא, העביר את המשפחה לברזיליה בשנת 1960 ושנה לאחר מכן התמנה לשר הבריאות בממשלתו של ז'ואאו גולאר. אביו רצה שיהפוך לשחקן טניס ובגיל 11 החל להתחרות בתחרויות בברזיל וניצח מספר טורנירים. בגיל 14 החל להתחרות בקארטינג ללא ידיעתו של אביו. כדי להסתיר את העובדה שהוא מתחרה נרשם לתחרויות תחת השם Piket, כתיב שגוי של שם משפחתו. בשנת 1971 זכה באליפות ברזיל בקארטינג, הישג עליו חזר שוב שנה לאחר מכן. בשנת 1976 זכה באליפות ברזיל בפורמולה סופר וי (Super Vee). בעצת אמרסון פיטיפלדי עבר להתחרות באירופה. בשנת 1978 התחרה בפורמולה 3 הבריטית ובמהלך העונה שבר את שיאו של ג'קי סטיוארט, כשניצח שמונה מרוצים וזכה באליפות.
פורמולה 1

פיקה ערך את הבכורה בפורמולה 1 במהלך גרנד פרי גרמניה, המרוץ ה-11 של עונת 1978, כשהתחרה עבור קבוצת Ensign. אל המרוץ זינק מהמקום ה-21, אך פרש מהמרוץ עקב תקלה במנוע. לאחר המרץ חתם על חוזה לשלושה מרוצים בקבוצת BS Fabrications. לקראת המרוץ האחרון של העונה חתם על חוזה בקבוצת ברבהאם, מרוץ אותו סיים במקום ה-11.
פורמולה 1 > 1987-1986: ויליאמס

פיקה חתם על החוזה בקבוצת ויליאמס, לצידו של נייג'ל מנסל, שבאותו הזמן טרם רשם ניצחון בקריירת הפורמולה 1 שלו. הוא הגיע לקבוצה כנהג המוביל ולא ראה במנסל כאיום על מעמדו. מנסל סיים את העונה עם שני ניצחונות בשלושת המרוצים האחרונים. בנוסף, בעקבות פציעתו של פרנק ויליאמס, הבעלים של הקבוצה, בתאונת דרכים מונה לתפקיד פטריק הד ששימש גם כמנהל הטכני בצוותו של מנסל. פיקה פתח את העונה עם ניצחון בגרנד פרי ברזיל ובהמשך העונה ניצח עוד שלושה מרוצים, בעוד מנסל ניצח חמישה מרוצים. המאבק בין שני חברי הקבוצה, שלקחו נקודות זה מזה, סייע לאלן פרוסט נהגה של קבוצת מקלארן לזכות באליפות.
קבוצת ויליאמס המשיכה להציג את הרכב המהיר ביותר באליפות ובעונת 1987 המשיכו מנסל ופיקה להתחרות ביניהם על התואר. מנסל ניצח שישה מרוצים, פי שניים יותר מהברזילאי, אך האחרון סיים שבעה מרוצים במקום השני ופעם נוספת במקום השלישי וזכה באליפות בפער של 12 נקודות. הונדה, יצרנית המנועים של הקבוצה, ששילמה את מרבית שכרו, הודיעה על הפסקת ההתקשרות עם ויליאמס בסיום העונה. פיקה שהיה מאוכזב מהיחס שקיבל בקבוצה לאחר פציעתו של ויליאמס עבר להתחרות עבור קבוצת לוטוס, ששיתפה פעולה עם הונדה.
פורמולה 1 > 1989-1988: לוטוס

רכבי לוטוס צוידו במנועים זהים לרכבי קבוצת מקלארן, אך רבי הקבוצה לא היו חזקים מספיק בשביל להוות יריב שקול. את העונה סיים ללא ניצחון ובמהלכה השמיע ביקורות רבות בתקשורת כלפי עמיתיו. את מנסל, שותפו לשעבר, תיאר כ"אדם לא מחונך ובעל ראש סתום" והוסיף התייחסות גם כלפי המראה של אשתו. את איירטון סנה, שזכה באליפות באותה עונה כינה "נהג המונית מסאן פאולו". בעונתו השנייה בקבוצה עברה לוטוס להשתמש במנועים מתוצרת Judd, שהיה בעלי הספק נמוך ב-125 כוח סוס, בהשוואה למנועי הונדה. גם את העונה הזאת סיים ללא ניצחון.
במהלך העונה הודיעה הקבוצה כי בעונת 1990 היא עתידה להשתמש במנועי V12 מתוצרת למבורגיני. בעקבות ההודעה הביע את רצונו לעזוב את הקבוצה וטען כי החברה האיטלקית לא השקיעה מספיק בפיתוח המנועים ושימוש בהם ימנע מהקבוצה להיות תחרותית.
פורמולה 1 > 1991-1990: בנטון

הודעתו של פיקה על העזיבה של לוטוס הגיעה בשלב מאוחר יחסית של העונה והותירה אותו ללא אפשרויות בחירה רבות. קבוצות הצמרת (פרארי, מקלארן וויליאמס כבר איישו את המקומות לעונה הבאה. לבסוף חתם בקבוצת בנטון. שני ניצחונות רצופים במרוצי סיום העונה הקנו לו 18 נקודות והעלו אותו מהמקום השביעי בדירוג הנהגים למקום השלישי בסיומה של העונה.
גרנד פרי קנדה היה המרוץ היחיד בו ניצח בעונת 1991, ניצחון שהיה האחרון בקריירת הפורמולה 1. בינואר 1992 הודיע פיקה באופן רשמי על פרישתו מהאליפות.
תחרויות נוספות

במקביל להשתתפותו בפורמולה 1, בשנים 1980 ו-1981 השתתף גם במרוץ 1000 הקילומטרים של נורבורגרינג. ובשנה השנייה אף סיים כמנצח. לאחר פרישתו השתתף פעמיים במרוץ האינדינאפוליס 500. בשנת 1992, הופעתו הראשונה בתחרות, נפגע במהלך האימון המקדים לאחר שרכבו התנגש בקיר. בעקבות התאונה סבל מפגיעות ברגלו ובקרסול אשר מנעו ממנו לקחת חלק במרוץ. שנה לאחר מכן שב לתחרות ודורג במקום ה-13 במקצי הדירוג. במהלך המרוץ נאלץ לפרוש לאחר 38 הקפות בשל בעיות במנוע.
בשנת 1996 השתתף במרוץ 24 השעות של לה מאן, כשהוא נוהג במקלארן F1 GTR לצידם של יוני סקוטו ודני סאליבן. את המרוץ סיים במקום התשיעי. שנה לאחר מכן השתתף שוב במרוץ, הפעם לצידם של ג'י.ג'י לטו וסטיב סופר. הקבוצה נאלצה לפרוש בעקבות תאונה שאירעה ללטו במהלך התחרות. בדצמבר אותה שנה ניצח יחד עם סקוטו וסופר את מרוץ 1000 המיילים הברזילאי. בינואר 2006 ניצח את המרוץ החגיגי לציון 50 שנה לקיומו של מרוץ 1000 המיילים הברזילאי, בו נהג לצד בנו נלסון.
לאחר הפרישה

בשנת 1994 הקים חברה שסיפקה שירותי מעקב ואיתור למשאיות על בסיס ג'י פי אס. הטכנולוגיה, שנחשבה חדשנית בזמנה, הביאה לחברה הצלחה מרובה.
בשנת 2000 הקים את קבוצת "פיקה ספורט", קבוצת מרוצים שיועדה לתמוך בבנו נלסון בתחרויות הפורמולה 3 הברזילאית ולאחר מכן בקטגוריית ה-GP2.
הערות שוליים

↑  Formula 1's Greatest Drivers – AUTOSPORT.com
1 2  Formula 1's greatest drivers. Number 16: Nelson Piquet, BBC.com, 8 May 2012
↑  Nelson Piquet defied father to race, The Montreal Gazette, 26 September 1981
↑  1980 USA West Grand Prix
↑  Alan Jones beats Nelson Piquet to the title, ESPN
↑  1981 Las Vegas Grand Prix
↑  "Piquet, Rosberg disqualified" Daytona Beach Morning Journal. 20 April 1982
↑  Piquet Captures Prix of Europe, New York Times, 26 September 1983
↑  Piquet Wins Driving Crown, New York Times, 16 October 1983
↑  Piquet survives crash to capture title The Evening Independent. 25 June 1984
↑  Three-time world champion Piquet quits Formula One. New Straits Times. 15 January 1992. p. 45
| --- | --- |
בקרת זהויות :  GND: 105710454X  ISNI: 0000 0000 2752 1421  LCCN: n88247644  NKC: jo2017971292  VIAF: 65574007   WorldCat (עם VIAF): 65574007 
פיקה בגרנד פרי גרמניה (1980)
פיקה בסיום הגרנד פרי האיטלקי (1983)
פיקה במכונית ב.מ.וו M1 במהלך מרוץ בנורבורגרינג (1980)
נחל הערבה

| --- | --- |
נחל הערבה
נחל הערבה
 מידע כללי
 אורך:  כ-100 ק"מ
 גובה מוצא הנהר:  205 מטרים
 יובלים:  נחל חיון, נחל עומר, נחל עשוש, נחל שלהב, נחל שיזף, נחל יהב, נחל עידן, נחל שברים, נחל חמדה, נחל פארן, נחל מנוחה, נחל ברק, נחל נקרות, ואדי חסה 
 שפך:  ים המלח
 מדינות באגן הניקוז:  ירדן ירדן ישראל ישראל מצרים מצרים
 
 תוואי הנחל
 
מאגר עידן
נַחַל הָעֲרָבָה הוא נחל אכזב הזורם בחלקה הצפוני של הערבה, מדרום לצפון. תחילת הקטע המכונה נחל הערבה בגב הערבה אך יובליו העליונים מגיעים דרומה עד הרי אילת, בעבר הוא היה נשפך לאגן הדרומי של ים המלח, כ-100 ק"מ צפונית לשם. בעקבות התיבשות האגן הדרומי ובניית ברכות להפקת אשלג הועבר הנחל בתוואי מלאכותי שעובר בין הברכות המפעל הישראלי לברכות המפעל הירדני. עקב ירידת מפלס ים המלח התארך הנחל וחתר קניון במיצר לינץ המכונה "הנהר הסודי" והוא נשפך אל האגן הצפוני. בין יובליו הבולטים: נחל פארן, נחל ברק, נחל צופר ונחל נקרות. חלקו הצפוני של הנחל, מאזור מושב חצבה וצפונה, הוא קניון שנוצר בסלעי חוואר הלשון, ועומקו מגיע לעשרות מטרים.
לאורך הנחל הוקמו מספר מאגרי מים, המתמלאים במי שיטפונות. המאגרים הגדולים הם מאגרי חצבה, עידן ועין תמרים.
נחל הערבה מהווה ברובו את תוואי הגבול בין ישראל לירדן. לאורך הגבול אין גדר, ואולם בחלק מהמקומות הוטמנו מוקשים, והסחף בנחל גרם לכך שאף אזורים אחרים בסביבתו חשודים במיקוש. בסוף 2012 החלה הרשות לפינוי מוקשים בפינוי מוקשים מחלקו הצפוני של הנחל.
ראו גם

דרך השלום (ערבה)
הערות שוליים

↑  אילנה קוריאל, "הנהר הסודי" - מה זה באמת?, באתר ynet, 21 בינואר 2020
↑  Elad Dente, Nadav G. Lensky, Efrat Morin, Tamir Grodek, Nathan A. Sheffer, Yehouda Enzel, Geomorphic Response of a Low-Gradient Channel to Modern, Progressive Base-Level Lowering: Nahal HaArava, the Dead Sea, 1 בדצמבר 2017
↑   משה גלעד, בכאן 11 מצאו "נהר סודי" שאינו נהר, אינו סודי – ומסוכן לציבור, באתר הארץ, 21 בינואר 2020
↑  האמת מאחורי הנהר הסודי: היה או חלמנו חלום?, באתר "סרוגים", 21 בינואר 2020
↑  הודעת משרד הביטחון, 22 באוקטובר 2012
סוס סקוט

| סוס סקוט |
| --- | --- |
 איור אפשרי
תקופה
פליוקן-הולוקן כ-4,500,000–9,000 שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: מפריטי פרסה
תת־סדרה:: Hippomorpha
משפחה:: סוסיים
סוג:: סוס
מין:: סוס סקוט
שם מדעי
 Equus scotti ‏גידלי, 1900

סוס סקוט (שם מדעי: Equus scotti) הוא מין של סוס פרהיסטורי אשר חי במהלך הפליוקן עד ההולוקן שלפני 4.5 מיליון שנה עד לפני 9,000 שנה מזמננו ונכחד עם אחרוני החיות הענק של אמריקה עם הגעת ראשוני האנשים ליבשת, מאחרוני הסוסים שחיו ביבשת עד הגעת הקונקיסטאדורים הספרדים במאה ה-16.
המאובנים של סוס זה התגלו באמריקה הצפונית בחפירות בטקסס ובדרום קליפורניה, בשטח הפארק המדינתי המדברי אנזה-בורגו (אנ') שבמדבר קולורדו, חלק ממדבר סונורה, ותוארו בידי החוקר ג'יימס ויליאמס גידלי (אנ') ב-1900. הוא קרא לסוס על שם החוקר ויליאם ברימן סקוט (אנ'). במקור חלק מהממצאים שויכו לסוס מהמין Equus bautistensis, אך שם זה הפך לנרדף למין זה. כמה ממצאים שלו התגלו גם בצ'ילה, כך שהוא חי גם באמריקה הדרומית.
סוס זה התקיים במשך הפליוקן והפליסטוקן בערבות אמריקה והוא כנראה התפתח מאבות דמויי-זברה שהגיעו מאירואסיה דרך הגשר היבשתי של ברינגיה. בצורתו הוא דמה לסוס המודרני והגיע לגובה 130–140 סנטימטרים בכתפיים ולמשקל 180 עד 270 קילוגרם בממוצע. סוס זה היה מפותח ויכל לנוע במהירות כדי לברוח מהטורפים הרבים שחיו בסביבתו. עם זאת האדם היה חזק יותר והוא הכחיד אותו לבסוף.
הערות שוליים

↑  C. Michael Hogan (2008) Pali Aike, The Megalithic Portal, ed. A. Burnham
↑  Eric Scott (1999) The Equus (Plesippus) - Equus scotti transition in western North America, Journal of Vertebrate Paleontology 19(3): 74-A
סוס מלחמה (מחזה)

| --- | --- |

 כתיבה:  ניק סטאפורד 
 מבוסס על:  סוס מלחמה 
 סוגה:  דרמה 
 הצגת בכורה:  17 באוקטובר 2007 
 שפה:  אנגלית 
 פרסים:  פרס טוני למחזה הטוב ביותר 
 
כרזת ההצגה הבריטית, 2008
סוס מלחמה הוא מחזה משנת 2007 מאת ניק סטאפורד על פי ספרו של מייקל מורפורגו, אודות מלחמת העולם הראשונה כפי שהיא משתקפת מעיניו של סוס, העובר מסע אודיסאי בשירות צבאות שונים עד שהוא מתאחד עם הנער שגידל אותו בסיום המלחמה. הפקת המחזה מוצגת בהצלחה בווסט אנד בלונדון ובברודוויי בניו יורק, וייחודה הוא שאת הסוס מגלמת מריונטה ענקית המופעלת על ידי 3 בובנאים. הטיימס הלונדוני כינה את ההצגה "האירוע התיאטרוני של העשור".
תמצית העלילה

לפני המלחמה רוכש בדחף רגעי חוואי מדבון סייח של סוס אצילי (במקום סוס עבודה), בנו מאלף את הסייח ונפשותים נקשרות. עם פרוץ המלחמה מוכר האב, הנתון על סף גירוש מאדמתו עקב אי תשלום דמי החכירה, את הסוס לקצין חיל פרשים. הנער צעיר מכדי להתגייס ודרכי השניים נפרדות כאשר הסוס יוצא לחזית בצרפת. הסוס נקשר ביחסי חברות לסוס אחר, וחלק מהעלילה חולקים שני הסוסים יחדיו.
בהמשך, כאשר קצין הפרשים נהרג, עוברים שני הסוסים לידי הגרמנים ומשם, עקב עריקת מטפליהם, לרשות חוואי צרפתי ונכדתו. לקראת סיום המלחמה מועסק הסוס בעבודה מפרכת של סחיבת תותח כבד בשירות הצבא הגרמני. שיא המחזה הוא בהסתבכותו של הסוס בגדר תיל בשטח הפקר בין הצבאות בחזית הסום וחילוצו בפעולה משותפת של חייל אנגלי וחייל גרמני, שאהבת בעלי החיים שלהם גוברת על איבת המלחמה.
בסיום מתאחד הסוס עם הנער שגדל אותו, שבגר והתגייס.
הפקות

הצגת הבכורה של המחזה התקיימה בתיאטרון המלכותי הלאומי בסאות' בנק בלונדון ב-14 בפברואר 2008, כשנה לאחר מכן עברה ההצגה לניו תיטאר בווסט אנד. כן הופיעה ההפקה בטורונטו, קנדה ובמלבורן, אוסטרליה.
בכורת ההצגה בניו יורק התקיימה ב-15 במרץ 2011 והיא מתוכננת לצאת למסע הופעות ברחבי ארצות הברית ב-2013. ההפקה זכתה בחמישה פרסי טוני לשנת 2011, כולל הפרסים למחזה הטוב ביותר, לבימוי ולעיצוב.
אתר שקלול הביקורות Curtain Critic העניק למחזה ולהפקה ציון 88.
ראו גם

סוס מלחמה (סרט)